Liste over Norges høyeste fjell

Liste over Norges høyeste fjell omfatter  fjelltopper. Det høyeste fjellet i Norge (utenom Dronning Maud Land) er Galdhøpiggen med  meter over havet. 

Norges geografi er dominert av store fjellkjeder med daler og fjorder innimellom. 3 % av arealet i landet er dyrkbart og resten er for det meste fjellområder eller skog. Isbreer er den største årsaken til erosjonen, så terrenget i norske fjell består av fjelltopper med platå og innsjøer. Disse områdene er vannrike og har rikt og variert plante- og dyreliv, noe som også skyldes at fjellene skaper mye nedbør når lavtrykk kommer inn fra vest. Siden de skandinaviske fjellene ligger såpass langt nord og får en jevn tilføring av fuktighet fra vest finnes det mange ismarker og isbreer her. Mange av fjellene er også svært bratte, og dette gir dem et dramatisk utseende.

De skandinaviske fjellene er fjellkjeden som går langs Den skandinaviske halvøy. Vestsiden av fjellene går bratt ned mot Nordsjøen og Norskehavet, og danner fjordene i Norge, mens de i nordøst heller slakt mot Sverige og Finland. I nord danner de grensen mellom Norge, Sverige og Finland, men er stort sett ikke mer enn åser i nærheten av Nordkapp. Det skandinaviske fjellsystemet er geologisk knyttet til fjellene i Skottland, Irland, og på andre siden av Atlanterhavet med Appalachene i Nord-Amerika. Geologer mener at alle disse fjellene dannet en enkel fjellkjede som den kaledonske fjellkjede på superkontinentet Pangaea, og deltes i to da kontinentene Laurentia (med Appalachene) og Baltica (med Skandinavia) gled fra hverandre.

Fjellene på Vestlandet og i Midt-Norge er rester etter den sammenhengende kaledonske fjellkjeden som oppsto for drøye 400 millioner år siden, mens fjellene på Østlandet og i østre Nord-Norge er mer nedslitte grunnfjell som er 900-2 000 millioner år gammelt. I den kaledonske fjellkjeden finner vi alpine fjell, formet av isbreer i dalene, både i Jotunheimen og i Lofoten og Lyngen. De fleste av fjellene i Norge er en del av Langfjella og de aller høyeste ligger i Jotunheimen. Gaustatoppen (1 883 moh) ved Rjukan er mer frittliggende, og er det fjellet i Norge med best utsikt hvor man på godværsdager kan se en sjettedel av Norge.

Tusen fjelltopper i Norge, med primærfaktor på minst 50 meter, har en høyde på 1 650 meter over havet eller høyere. Når to eller flere nærliggende fjelltopper har mellomliggende terreng med en høydeforskjell fra toppen som er mindre enn 50 meter, vil altså bare den høyeste være med på listen. Oppland fylke har flest fjell over 1 650 moh: 416 stykker. Sogn og Fjordane har 279, Møre og Romsdal 159, Buskerud 71, Nordland 39, Trøndelag 30, Hordaland 26, Troms 15, Hedmark 14 og Telemark 3. Noen av fjellene er delt mellom flere fylker og tre av fjellene på listen ligger på Jan Mayen. Fjell i det norske territoriet Dronning Maud Land i Antarktis, der Jøkulkyrkja (3148 moh.), Devoldnuten og Isachsenfjella er blant de høyeste norske toppene, er ikke med i listen. Lom kommune i Oppland er den kommunen med flest fjell på listen, 157 stykker, mens Luster i Sogn og Fjordane har 123 fjell på listen.

Høyden for tregrensen blir gradvis lavere jo lenger nord en kommer. Tregrensen er også lavere ved kysten og høyere i de østlige fjellområdene. Nord ved kysten i Finnmark er tregrensen ved havnivå.

Tar man med Norges biland, er Norges høyeste fjell i Dronning Mauds Land. Det høyeste fjellet er Jøkulkyrkja (3148).



Liste over Norges høyeste fjell 
Listen kan inneholde feil, særlig om høydene har blitt endret ved nyere målinger.

Over 2400 meter
Det er tre fjelltopper i Norge over 2400 meter, og samtlige ligger i fjellområdet Jotunheimen, de to høyeste i Innlandet, mens den tredje høyeste ligger i Vestland.

Over 2350 meter
I dette høydesegmentet er det 6 fjelltopper, alle beliggende i fjellområdet Jotunheimen, fordelt på Innlandet og Vestland.

Over 2300 meter
I dette høydesegmentet er det 13 fjelltopper, alle beliggende i fjellområdet Jotunheimen, fordelt på Innlandet og Vestland.

Over 2250 meter
I dette høydesegmentet er det 15 fjelltopper som i hovedsak ligger i Jotunheimen, men det inngår fjelltopper på Dovrefjell, samt en på Jan Mayen.

Over 2200 meter
I dette høydesegmentet er det 20 fjelltopper som med et unntak ligger i Jotunheimen, hvilket er en fjelltopp på Jan Mayen.

Over 2150 meter
I dette høydesegmentet er det 32 fjelltopper som igjen er veldig dominert av Jotunheimen, utenom er det kun en fjelltop i Rondane.

Over 2100 meter
I dette høydesegmentet er det 31 fjelltopper som er dominert av Jotunheimen, utenom er det et par fjelltopper i Rondane og en på Jan Mayen.

Over 2050 meter
I dette høydesegmentet er det 28 fjelltopper som er dominert av Jotunheimen, utenom er et par fjelltopper i Rondane og Breheimen.

Over 2000 meter
I dette høydesegmentet er det 55 fjelltopper som er dominert av Jotunheimen, med noen fjelltopper i Rondane. Da Styggebreen ved Galdhøpiggen minket rundt år 2020 dukket det opp en topp med fast fjell på omtrent 2040 meter (koordinater ). Det er uklart om punktet har høy nok primærfaktor til å bli regnet som en egen fjelltopp.

Over 1950 meter 
I dette høydesegmentet er det 40 fjelltopper som ligger i flere fjellområder i Sør-Norge.

Over 1900 meter

Over 1850 meter

Over 1800 meter

Over 1750 meter

Over 1700 meter

Over 1650 meter

Fylkesoversikt

Listen nedenfor viser de høyeste fjellene i hvert fylke og andre områder.

Referanser

Se også 
 De skandinaviske fjellene
 Langfjella
 Fjellkjeder i Norge
 Norges berggrunn
 Norges geologi
 Liste over fjell i Dronning Maud Land

Eksterne lenker
 Toppomania.info som har brukt følgende kilder:
 Norge 1:50 000-kart
 Kunnskapsforlagets Store Norgesatlas.
 Norgesglasset til Statkart
 World Wide Vikings: Fylkestopper

 Høyeste
Superlativer